b"\n_START_ARTICLE_\nMary Cartwright\n_START_SECTION_\nEducaci\xc3\xb3 i vida primerenca\n_START_PARAGRAPH_\nCartwright va n\xc3\xa9ixer a Aynho, Northamptonshire, on el seu pare, William Digby Cartwright, era vicari. A trav\xc3\xa9s de la seva \xc3\xa0via Jane Holbech era descendent del poeta John Donne i William Mompesson, el Vicari de Eyam.  Va tenir quatre germans, dos m\xc3\xa9s grans i dos m\xc3\xa9s joves: John (nascut 1896), Nigel (nascut 1898), Jane (nascut 1905), i William (nascut 1907)._NEWLINE_Va comen\xc3\xa7ar la seva educaci\xc3\xb3 a l'Institut de Leamington (1912\xe2\x80\x931915), m\xc3\xa9s tard a l'Escola Gravely Manor a Boscombe (1915\xe2\x80\x931916) i acabant a l'Escola Godolphin a Salisbury (1916\xe2\x80\x931919)._NEWLINE_Va estudiar matem\xc3\xa0tiques a la Universitat de St Hugh, Oxford, on es va graduar l'any 1923 amb la qualificaci\xc3\xb3 m\xc3\xa9s alta (first class degree), sent la primera dona en obtenir-ho. Va ser professora a l'Escola Alice Ottley a Worcester i a l'Escola Wycombe Abbey a Buckinghamshire abans de tornar a Oxford el 1928 per defensar la seva tesi doctoral, que va ser supervisada per G. H. Hardy._NEWLINE_Durant l'any acad\xc3\xa8mic 1928-29 Hardy estava a la Universitat de Princeton, de manera que va deixar-li la feina de supervisor a E. C. Titchmarsh. La tesi de Cartwright sobre els zeros en funcions enteres va ser examinada per J. E. Littlewood, on es van con\xc3\xa8ixer per primera vegada. Posteriorment, establiria una col\xc2\xb7laboraci\xc3\xb3 duradora amb Littlewood._NEWLINE_L'any 1930, Cartwright va ser premiada amb el Yarrow Research Fellowship i se'n va anar a Girton College, Cambridge, per continuar treballant en el tema de la seva tesi doctoral. Mentre atenia a les classes de Littlewood, va resoldre un dels problemes encara sense resoldre que ell havia plantejat. El seu teorema matem\xc3\xa0tic, conegut com el Teorema de Cartwright, dona una estimaci\xc3\xb3 de la m\xc3\xa0xima d'un m\xc3\xb2dul d'una funci\xc3\xb3 anal\xc3\xadtica que pren el mateix valor no m\xc3\xa9s de p vegades en la unitat de disc. Per demostrar el teorema, va aplicar una nova aproximaci\xc3\xb3, a parti d'una t\xc3\xa8cnica introdu\xc3\xafda per Lars Ahlfors sobre geometria conforme.\n_START_SECTION_\nCarrera\n_START_PARAGRAPH_\nEl 1936, Cartwright va esdevenir directora d'estudis matem\xc3\xa0tics de Girton College, i el 1938 va comen\xc3\xa7ar a treballar en un nou projecte que va tenir un gran impacte en la direcci\xc3\xb3 de la seva recerca. El Department of Scientific and Industrial Research del Regne Unit, a les v\xc3\xadsperes de la Segona Guerra Mundial, va enviar un memor\xc3\xa0ndum a la London Mathematical Society demanant ajuda en trobar un matem\xc3\xa0tic que pogu\xc3\xa9s treballar en temes complexos de radiodetecci\xc3\xb3, el que aviat seria conegut com a radar. Cartwright es va interessar, per\xc3\xb2 la din\xc3\xa0mica dels problemes li era poc familiar, de manera que va anar a buscar Littlewood perqu\xc3\xa8 li ajud\xc3\xa9s en aquest aspecte. Molt aviat van comen\xc3\xa7ar una col\xc2\xb7laboraci\xc3\xb3 que va donar lloc a importants resultats, que han influenciat enormement la direcci\xc3\xb3 que han pres les modernes teories de din\xc3\xa0mica de sistemes._NEWLINE_El 1945 va simplificar la demostraci\xc3\xb3 de la irracionalitat de \xcf\x80 de Charles Hermite. La seva versi\xc3\xb3 va ser publicada en un ap\xc3\xa8ndix del llibre Scientific Inference de Sir Harold Jeffreys. El 1947 va ser escollida per ser Membre de la Royal Society i, tot i no ser la primera dona membre d'aquesta societat, s\xc3\xad que va ser la primera dona matem\xc3\xa0tica._NEWLINE_Cartwright va ser anomenada Mistress of Girton el 1948, a m\xc3\xa9s a m\xc3\xa9s, Reader de la Teoria de les Funcions de Cambridge el 1959, c\xc3\xa0rrec que va mantenir fins al 1968.  Del 1957 fins al 1960 va ser presidenta de la Cambridge Association of University Women._NEWLINE_Despr\xc3\xa9s de retirar-se de Girton, va ser professora convidada a la Universitat de Brown del 1968 al 1969 i a la Claremont Graduate University del 1969 al 1970.\n_START_SECTION_\nMort\n_START_PARAGRAPH_\nVa morir al Midfield Lodge Nursing Home, a Cambridge, l'any 1998, als 97 anys."